[{"text_idx": "#000002", "text": "\u2022 Hodiau\u0306 ni informas pri la dau\u0306ranta informkampanjo pri Esperanto de konata japana filantropo Etsuo Miyoshi en tri uniaj landoj. Ni referencas krome al la sponsorita de li reklamkampanjo i.a. en Pollando en 2007 kaj okazinta tie rondtabla debato inter politikistoj kaj parlamentanoj pri s\u0302ancoj de Esperanto en la Unio. El nia arkivo ni memorigas la postdebatan interparolon kun prof. Reinhard Selten (Nobel-premiito) pri la temo c\u0302u kaj kiam venos publika sukceso de Esperanto.\n\u2022 En aktualaj\u0302oj ni referencas al Internacia Virina Tago kaj la demando kiom da virinoj okupas estrajn postenojn en la uniaj landoj; al surpriza importokresko de viando kaj ovoj el Ukraino; al orstangetoj proponotaj en Pollando al privataj investantoj.\n\u2022 En la scienca rubriko ni informos pri sukcesoj de polaj studentoj dum prestig\u0302a konkurso University Physics Competition 2022, pri nevideblaj fotovoltaikaj sunpaneloj, kiuj provizas per energio historiajn vizitobjektojn kaj lokojn.\n\u2022 Muzike akompanas nin bosniumanta Espo per la kanzono \u201eNeg\u0302o falas\u201d el la KD \u201eEspo Bosniumas\u201d eldonita de Vinilkosmo. La akompana interreta foto rilatas iu el la reklaminformoj pri Esperanto en polaj gazetoj.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000004", "text": "Konservu mian nomon, retpos\u0302tan adreson, kaj ttt-ejon en tiu c\u0302i foliumilo por miaj postaj komentoj."}]